hotchpotch/miracl-hf-unified huggingface dataset:
১৩৪
১৩৪ (CXXXIV) জুলিয়ান বর্ষপঞ্জীর একটি সাধারণ বছর যেটি বৃহস্পতিবার দিয়ে শুরু। সেই সময়ে এই বছর উরসুস ও ভারুস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৮৭ বছর; রোম প্রতিষ্ঠার বছর)। এই বছরকে ১৩৪ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।
১৩৫
১৩৫ (CXXXV) জুলিয়ান বর্ষপঞ্জীর একটি সাধারণ বছর যেটি শুক্রবার দিয়ে শুরু। সেই সময়ে এই বছর লেপারকাস ও আতিলিয়ানুস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৮৮ বছর; রোম প্রতিষ্ঠার বছর)। এই বছরকে ১৩৫ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।
১৩৬
১৩৬ (CXXXVI) জুলিয়ান বর্ষপঞ্জীর একটি অধিবর্ষ যেটি শনিবার দিয়ে শুরু। সেই সময়ে এই বছর কম্মোদাস ও সিভিকা-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৮৯ বছর; রোম প্রতিষ্ঠার বছর)। এই বছরকে ১৩৬ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।
১৩৭
১৩৭ (CXXXVII) জুলিয়ান বর্ষপঞ্জীর একটি সাধারণ বছর যেটি সোমবার দিয়ে শুরু। সেই সময়ে এই বছর সীজার ও বালবিনাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৯০ বছর; রোম প্রতিষ্ঠার বছর)। এই বছরকে ১৩৭ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।
১৩৮
১৩৮ (CXXXVIII) জুলিয়ান বর্ষপঞ্জীর একটি সাধারণ বছর যেটি মঙ্গলবার দিয়ে শুরু। সেই সময়ে এই বছর নাইজার ও কামেরিনাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৯১ বছর; রোম প্রতিষ্ঠার বছর)। এই বছরকে ১৩৮ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।
১৩৯
১৩৯ (CXXXIX) জুলিয়ান বর্ষপঞ্জীর একটি সাধারণ বছর যেটি বুধবার দিয়ে শুরু। সেই সময়ে এই বছর হাদ্রিয়ানুস ও প্রায়সেন্স-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৯২ বছর; রোম প্রতিষ্ঠার বছর)। এই বছরকে ১৩৯ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।
১৪০
১৪০ (CXL) জুলিয়ান বর্ষপঞ্জীর একটি অধিবর্ষ যেটি বৃহস্পতিবার দিয়ে শুরু। সেই সময়ে এই বছর হাদ্রিয়ানাস ও সীজার-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৯৩ বছর; রোম প্রতিষ্ঠার বছর)। এই বছরকে ১৪০ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।
১৪১
১৪১ (CXLI) জুলিয়ান বর্ষপঞ্জীর একটি সাধারণ বছর যেটি শনিবার দিয়ে শুরু। সেই সময়ে এই বছর সেভেরাস ও স্তোলোগা-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৯৪ বছর; রোম প্রতিষ্ঠার বছর)। এই বছরকে ১৪১ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।
১৪২
১৪২ (CXLII) জুলিয়ান বর্ষপঞ্জীর একটি সাধারণ বছর যেটি রবিবার দিয়ে শুরু। সেই সময়ে এই বছর পেক্তুমেইয়াস ও কুয়াদ্রাতুস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৯৫ বছর; রোম প্রতিষ্ঠার বছর)। এই বছরকে ১৪২ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।
১৪৩
১৪৩ (CXLIII) জুলিয়ান বর্ষপঞ্জীর একটি সাধারণ বছর যেটি সোমবার দিয়ে শুরু। সেই সময়ে এই বছর তোরকুয়াতাস ও হিপ্পারচুস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৯৬ বছর; রোম প্রতিষ্ঠার বছর)। এই বছরকে ১৪৩ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।
১৪৪
১৪৪ (CXLIV) জুলিয়ান বর্ষপঞ্জীর একটি অধিবর্ষ যেটি মঙ্গলবার দিয়ে শুরু। সেই সময়ে এই বছর রুফুস ও ম্যাক্সিমাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৯৭ বছর; রোম প্রতিষ্ঠার বছর)। এই বছরকে ১৪৪ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।
১৪৫
১৪৫ (CXLV) জুলিয়ান বর্ষপঞ্জীর একটি সাধারণ বছর যেটি বৃহস্পতিবার দিয়ে শুরু। সেই সময়ে এই বছর হাদ্রিয়ানুস ও সীজার-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৯৮ বছর; রোম প্রতিষ্ঠার বছর)। এই বছরকে ১৪৫ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।
১৪৬
১৪৬ (CXLVI) জুলিয়ান বর্ষপঞ্জীর একটি সাধারণ বছর যেটি শুক্রবার দিয়ে শুরু। সেই সময়ে এই বছর ক্লারুস ও সেভেরুস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৯৯ বছর; রোম প্রতিষ্ঠার বছর)। এই বছরকে ১৪৬ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।
১৪৭
১৪৭ (CXLXVII) জুলিয়ান বর্ষপঞ্জীর একটি সাধারণ বছর যেটি শনিবার দিয়ে শুরু। সেই সময়ে এই বছর মেসসালাইনাস ও লারগুস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৯০১ বছর; রোম প্রতিষ্ঠার বছর)। এই বছরকে ১৪৭ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।
১৪৮
১৪৮ (CXLXVIII) জুলিয়ান বর্ষপঞ্জীর একটি অধিবর্ষ যেটি রবিবার দিয়ে শুরু। সেই সময়ে এই বছর কর্নেলিয়াস ও কালপেরনিয়াস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৯০১ বছর; রোম প্রতিষ্ঠার বছর)। এই বছরকে ১৪৮ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।
১৪৯
১৪৯ (CXLIX) জুলিয়ান বর্ষপঞ্জীর একটি সাধারণ বছর যেটি মঙ্গলবার দিয়ে শুরু। সেই সময়ে এই বছর সিপিও ও প্রিসকাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৯০২ বছর; রোম প্রতিষ্ঠার বছর)। এই বছরকে ১৪৯ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।
১৫০
১৫০ (CL) জুলিয়ান বর্ষপঞ্জীর একটি সাধারণ বছর যেটি বুধবার দিয়ে শুরু। সেই সময়ে এই বছর কুইল্লা ও ভেতাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৯০৩ বছর; রোম প্রতিষ্ঠার বছর)। এই বছরকে ১৫০ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।
১৫১
১৫১ (CLI) জুলিয়ান বর্ষপঞ্জীর একটি সাধারণ বছর যেটি বৃহস্পতিবার দিয়ে শুরু। সেই সময়ে এই বছর কন্দিয়ানাস ও ভালেরিয়াস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৯০৪ বছর; রোম প্রতিষ্ঠার বছর)। এই বছরকে ১৫১ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।
শাহাদাৎ হোসেন (লেখক)
শাহাদাৎ হোসেন (১৮৯৩ - ডিসেম্বর ৩০, ১৯৫৩) একজন বাঙালি সাহিত্যিক, সাংবাদিক এবং রেডিও ব্যক্তিত্ব। তিনি দীর্ঘদীন সাংবাদিক হিসেবে কাজ করেন এবং পরবর্তী কালে ঢাকা বেতার কেন্দ্রের সাথে যুক্ত ছিলেন। তাঁর কবিতায় মুসলিম ঐতিহ্য সচেতনতা ও নিসর্গপ্রীতি লক্ষ করা যায়। তাঁর শব্দচয়ন ও ছন্দরীতি রবীন্দ্র প্রভাবিত হলেও বিষয় বৈশিষ্ট্যে তিনি ছিলেন স্বতন্ত্র। তিনি একজন খ্যাতিমান নাট্যকারও।
শাহাদাৎ হোসেন ১৮৯৩ সালে পশ্চিমবঙ্গের |চব্বিশ পরগনা জেলার বারাসত মহকুমার অন্তর্গত পন্ডিতপোল গ্রামে জন্মগ্রহণ করেন।
হুগলী কলেজিয়েট স্কুলে সপ্তম শ্রেণী পর্যন্ত অধ্যায়ন করেন। হাড়ায়ো মাইনর স্কুলে কিছুদিন শিক্ষকতা করেন। তারপরে কলকাতায় গমন করেন। সাংবাদিকতাকে পেশা হিসাবে গ্রহণ করেন। এধারে তিনি "মাসিক সওগাত", "মাসিক সহচর", "দৈনিক সুলতান", "সাপ্তাহিক মোসলেম জগত" এ সম্পাদনার দায়িত্ব পালন করেন।
সফররাজ খাঁ, আনার কলি, মসনদের মোহ ইত্যাদি তাঁর বিখ্যাত নাটক। বর্তমানে "মসনদের মোহ" এর একাংশ পশ্চিমবঙ্গের প্রবেশিকা পরীক্ষার পাঠ্যসূচীতে এবং "শাজাহানের মৃত্যুস্বপ্ন" বাংলাদেশের মাধ্যমিক স্কুল সার্টিফিকেট পরীক্ষার পাঠ্যসূচীতে অন্তর্ভুক্ত আছে। জীবদ্দশায় কবির মূল্যায়ন ঘটেনি। এমনকি ১৯৫২ সালের ভাষা আন্দোলনে অংশগ্রহণের পর পাকিস্তান সরকার তাকে নাগরিকত্ব আইনের অধীনে ভারতের নাগরিক ঘোষণা করে। কবির অপরাধ ছিল তিনি মাতৃভূমি-জন্মভূমি তার গ্রামের টানে বার বার ফিরে যেতেন সেখানে। পাকিস্তানবাদী কবিতা লিখেও তিনি পাকিস্তানী শাসক গোষ্ঠীকে সন্তুষ্ট করতে পারেন নি। কল্পরেখা, রূপছন্দা, মধুছন্দা ইত্যাদি তার বিখ্যাত কাব্যগ্রন্থ।
১৯৫৩ সালে তিনি মৃত্যুবরণ করেন। তার মৃত্যুর তারিখ ৩০শে ডিসেম্বর, ১৫ ই পৌষ ১৩৬০ বুধবার। ২০০৮ সালে পশ্চিম্বঙ্গের সি পি এম সরকারের উদ্যোগে তার শততম মৃত্যুবার্ষিকী পালিত হয় এবং এই প্রথম তার মৃত্যু বার্ষিকী পালিত হলো।
গুগল বোমা
গুগল বোমা (ইংরেজি: Google Bomb "গূগ্‌ল্‌ বম্‌") বা গুগল ধোলাই (ইংরেজি: Google Wash "গূগ্‌ল্‌ ওয়াশ্‌") একটি ইন্টারনেট স্ল্যাং। গুগল সার্চ ইঞ্জিনের র‌্যাংকিং-এ কোন ওয়েব পেজের অবস্থান নাটকীয় গতিতে উপরে তুলে আনার জন্য এটি বেশ ব্যবহৃত হয়। গুগল সার্চ ইঞ্জিনে ব্যবহৃত অ্যাল্‌গরিদম অনুসারে যত বেশি সংখ্যক অন্যান্য ওয়েব পেজে একটি পেজের সংযোগ (Link) দেয়া থাকবে, সার্চ ইঞ্জিনের ফলাফলে তার অবস্থান হওয়ার সম্ভাবনা তত উপরে। গুগল বোমা-র ব্যাবহারকারী এই গুগলের এই বৈশিষ্ট্যটি অপব্যবহারের সুযোগ নেন। বেশির ভাগ সময়ই এর উদ্দেশ্য হয় নিখাদ মজা অথবা রাজনৈতিক।
২০০১ সালে, এপ্রিলের ৬ তারিখে প্রকাশিত একটি নিবন্ধে অ্যাডাম ম্যাথিস (Adam Mathes) প্রথম "গুগল বোমা" কথাটি ব্যবহার করেন।
এ মুহূর্তে (সেপ্টেম্বর ৩, ২০০৬) কেউ যদি গুগলে গিয়ে "Failure" কথাটি লিখে "ভাগ্যবান মনে করছি" (ইংরেজিতে "I'm Feeling Lucky") বোতামটি চেপে সন্ধান করেন তাহলে গুগল তাকে যুক্তরাষ্ট্রের রাষ্ট্রপতি জর্জ ডব্লিউ বুশের অফিসিয়াল ওয়েব পেজে নিয়ে যাবে। এটি গুগল বোমার একটি মজার উদাহরণ। গুগল বোমা সাধারণত দীর্ঘজীবী হয়না। অল্প কিছুদিনের মধ্যেই সবাই এর খবর পেয়ে যায়। তখন বিভিন্ন ওয়েব পেজে ক্রমাগত এর উপর লেখালেখি হতে থাকে। এক সময় একই কি-ওয়ার্ডের (keyword) জন্য আগের পেজটি আর পাওয়া যায়না।
লিমা
লিমা ইংরেজি Lima পেরুর রাজধানী এবং সর্ববৃহৎ শহর। এটি লিমা প্রদেশেরও রাজধানী।
ইবরাহীম খাঁ
ইবরাহীম খাঁ (ফেব্রুয়ারী ১৮৯৪ - ২৯ মার্চ ১৯৭৮) উপমহাদেশের প্রখ্যাত শিক্ষাবিদ, সাহিত্যিক ও সমাজ সংস্কারক। তিনি টাঙ্গাইল জেলার তৎকালীন ভুঞাপুর থানার অন্তর্গত বিরামদী গ্রামে জন্মগ্রহণ করেন।তার বাবার নাম শাবাজ খাঁ ও মায়ের নাম রতন খানম। ইবরাহীম খাঁ ১৯৭৮ সালের ২৯ মার্চ ঢাকায় ইন্তেকাল করেন।
ইব্রাহীম খাঁ ১৯০৬ সালে জামালপুরের সরিষাবাড়ির পিংনা উচ্চ বিদ্যালয়ে ভর্তি হন। তিনি ১৯১২ সাল পর্যন্ত এখানে অধ্যয়ন করেন। সাহিত্যিক প্রিন্সিপাল ইব্রাহীম খাঁ প্রথম মুসলমান ছাত্র যিনি পিংনা উচ্চ বিদ্যালয় থেকে এন্ট্রাস (বর্তমান এস.এস.সি) পাশ করেন। ১৯১৯ সালে কলকাতা বিশ্ববিদ্যালয় থেকে এম.এ.পাস করে তিনি শিক্ষকতায় নিয়োজিত হন এবং ১৯২৪ সালে আইন পাস করে ময়মন্সিংহে ওকালতি শুরু করেন। তিনি ১৯৪৮ সাল থেকে ১৯৫৩ সাল পর্যন্ত তৎকালীন পূর্ব পাকিস্তান মাধ্যমিক শিক্ষাবোর্ডের চেয়ারম্যান ছিলেন।
ইবরাহীম খাঁ স্মৃতিকথা, শিক্ষা-সাহিত্য-ধর্ম-বিষয়ক প্রবন্ধ, নাটক, ভ্রমণ কাহিনী, রসরচনা, গল্প, উপন্যাস, ইতিহাস ও জীবনচরিত, শিশু সাহিত্য, পাঠ্য বই ও অনুবাদ মিলিয়ে শতাধিক গ্রন্থ রচনা করেছেন। অনেক দায়িত্বপূর্ণ পদে কর্মব্যস্ত থেকেও অনলসভাবে তিনি বিশাল সাহিত্য ভান্ডার রচনা করেছেন। সাহিত্যের সকল শাখায়ই তিনি স্বচ্ছন্দে সফলতার সঙ্গে পদচারণা করেছেন। মুসলমান সমাজের সাংস্কৃতিক ও রাজনৈতিক জীবনের পুনর্জাগরণের প্রয়াস তাঁর লেখনীতে প্রকাশ পেয়েছে।
ব্রিটিশ ভারতে মুসলমানদের করুণ অবস্থা প্রত্যক্ষ করে মহাপ্রাণ মনীষী ইবরাহীম খাঁ কর্মজীবনের শুরুতেই অসহযোগ আন্দোলন এবং খেলাফত আন্দোলনে জড়িয়ে পড়েন। এই আন্দোলন তার গভীরভাবে জনজীবনের সাথে প্রত্যক্ষ পরিচয়ের ভিত তৈরি করে দেয়। সেই সময় মুসলিম মনে আত্মসম্মানবোধ জাগ্রত করার জন্য তিনি ইতিহাস, সমকালীন জীবন নিয়ে, ইসলামের গৌরবময় অধ্যায় নিয়ে লিখেছেন- এটাকেই তিনি তপস্যা বলেছেন। ব্রিটিশ ভারতে নিগৃহীত পণ্ডিতদেরকে তিনি তার কলেজে সুযোগ দিতেন- এমনকি অন্যত্র বহিষ্কৃত ছাত্ররাও তার আশ্রয়ে পড়াশোনার সুযোগ পেয়েছে। তিনি তার নিজের বিশ্বাসে দৃঢ় ছিলেন, কিন্তু অন্যের মতবাদকে বিন্দুমাত্র অশ্রদ্ধা করতেন না। উদার মানবতাবাদী ইবরাহীম খাঁর সাহিত্যচর্চার প্রধান উৎসই শিক্ষা এবং সংস্কার- তিনি মূলত সংস্কারকই। অসংখ্য শৈবালদামে আচ্ছন্ন স্রোতধারার সংস্কারকেও কিছুটা বিপ্লবী ভূমিকা গ্রহণ করতে হয়- তিনি তা করেছেন।
আবু ইসহাক
আবু ইসহাক() (জন্ম: ১ নভেম্বর, ১৯২৬ (১৫ কার্তিক, ১৩৩৩ বাংলা) তৎকালীন মাদারিপুর (বর্তমান শরিয়তপুর জেলা) নড়িয়া থানাধীন শিরঙ্গল গ্রামে, মৃত্যু: ১৬ ফেব্রুয়ারি, ২০০৩, ঢাকায়); তিনি একজন বাংলাদেশী গ্রন্থকার। তিনি ১৯৪৬ সালে, মাত্র বিশ বছর বয়সে রচনা করেন বিখ্যাত উপন্যাস 'সূর্য দীঘল বাড়ী' এবং এটি প্রকাশ করা হয় ১৯৫৫ সালে কলকাতা থেকে, এটি একটি সামাজিক উপন্যাস।
আবু ইসহাক ১৯৪২ সালে স্কলারশিপ নিয়ে মেট্রিক এবং ১৯৪৪ সালে আই.এ পাশ করেন। ১৯৬০ সালে পাকিস্তানের করাচি বিশ্ববিদ্যালয় থেকে গ্র্যাজুয়েশন সম্পন্ন করেন। তিনি আমলা পর্যায়ে বাংলাদেশ সরকারের বিভিন্ন গুরুত্বপূর্ণ পদে এবং বিদেশে কূটনৈতিক পদে নিয়োজিত ছিলেন। দেশের বাইরে আকিয়াব ও কলকাতায় বাংলাদেশ দূতাবাসে ভাইস-কনসাল ও ফার্স্ট সেক্রেটারি হিসেবে দায়িত্ব পালন করেন। ১৯৮৪ সালে তিনি সরকারি চাকরি থেকে অবসর গ্রহণ করেন।
আবদুল্লাহ আল মুতী শরফুদ্দিন
আবদুল্লাহ আল মুতী শরফুদ্দিন (জানুয়ারি ১,১৯৩০ - নভেম্বর ৩০, ১৯৯৮) বাংলাদেশের একজন প্রখ্যাত শিক্ষাবিদ, বিজ্ঞান লেখক, বিজ্ঞান কর্মী এবং একজন সরকারি কর্মকর্তা। তবে তিনি আবদুল্লাহ আল-মুতী নামেই সমধিক পরিচিত। বাংলাদেশের বিজ্ঞান লেখকদের মধ্যে তিনিই একমাত্র যিনি ইউনেস্কো কলিঙ্গ পুরস্কার লাভ করেন।
সিরাজগঞ্জ জেলার ফুলবাড়ি গ্রামে আবদুল্লাহ আল-মুতীর জন্ম। তার মা হালিমা শরফুদ্দিন এবং বাবা শেখ মইন শরফুদ্দিন। ৫ ভাই ৬ বোনের মধ্যে আবদুল্লাহ আল-মুতী সবার বড়। ১৯৪৫ সালে ঢাকার মুসলিম হাই স্কুল থেকে তিনি ম্যাট্রিকুলেশন (এখনকার এসএসসি পরীক্ষা) পরীক্ষায় কলকাতা বোর্ডে ২য় স্থান লাভ করেন। ১৯৪৭ সালে ১১ তম স্থান নিয়ে সাফল্যের সঙ্গে আই এ পাশ করেন ও ঢাকা বিশ্ববিদ্যালয়ে ভর্তি হন। পদার্থ বিদ্যায় সম্মান সহ স্নাতক হন ১৯৫২ সালে। বাংলা ভাষা আন্দোলনে সক্রিয়তার কারণে এই সময় তিনি দ্বিতীয় শ্রেণী লাভ করলেও পরের বছর প্রথম শ্রেণীতে প্রথম হয়ে তিনি মাস্টার্স ডিগ্রী লাভ করেন। এর পর শিকাগো বিশ্ববিদ্যালয় থেকে ১৯৬০ সালে শিক্ষায় এম,এ এবং ১৯৬২ সালে পিএইচডি লাভ করেন। তার অভিসন্দর্ভ-এর শিরোনাম ছিল ‌"Curriculum Changes in Pakistan with Special References to High School Science Education" ।
আবদুল্লাহ আল-মুতী কর্ম জীবন শুরু করেন রাজশাহী কলেজে শিক্ষক হিসাবে। ১৯৭৫ সালে শিক্ষা মন্ত্রণালয়ে যুগ্মসচিব হিসেবে যোগ দেন। তারপর শিক্ষা প্রশাসন ও সরকারের বিভিন্ন মন্ত্রণালয়ে গুরু দায়িত্ব পালন করেন। বিজ্ঞান ও প্রযুক্তি মন্ত্রণালয়ের সচিব পদ থেকে অবসর গ্রহণ করেন ১৯৮৬ সালে। তার প্রকাশিত বিজ্ঞান ও শিক্ষা বিষয়ক মৌলিক গ্রন্থের সংখ্যা ২৭, অণুদিত গ্রন্থের সংখ্যা ১০, সম্পাদিত গ্রন্থের সংখ্যা ১০। এছাড়াও কিছু পান্ডুলিপি রয়েছে, যার অনেক গুলো এখনও অপ্রকাশিত। রেডিও এবং টিভিতে তাঁর উপস্থাপিত অণুষ্ঠান বিশেষভাবে জনপ্রিয় হয়েছিল। তিনি লেখালেখি শুরু করেন ছাত্রজীবন থেকেই। বিজ্ঞানের জটিল, সূক্ষ বিষয়কে সহজ ভাষায় সর্বজনবোধ্য করে তোলার জন্য তার দক্ষতা ও সাফল্য ছিল তুলনাহীন। শিক্ষা, সংস্কৃতি, সাহিত্য অঙ্গণে অজস্র সংগঠন প্রতিষ্টানের সঙ্গে তিনি সম্পৃক্ত ছিলেন আমৃত্যু। ১৯৪৭ সালে মুকুল ফৌজ আন্দোলনে যোগ দিয়ে পরবর্তী বছরে "মুকুল" নামে কিশোর পাক্ষিক পত্রিকা বের করেন। কেন্দ্রীয় কচি কাঁচার মেলা -এর অন্যতম প্রতিষ্ঠাতা। "ইত্তেফাক", "আজাদ", "মোহাম্মদী" পত্রিকার নিয়মিত লেখক ছিলেন। জাতীয় শিশু-কিশোর সংস্থা সহ নানা সংঠনের উপদেষ্টা ছিলেন। এছাড়া তিনি সভাপতি হিসেবে দায়িত্ব পালন করেছেন এশিয়াটিক সোসাইটি অব বাংলাদেশ (১৯৮৮-৯০), বাংলা একাডেমি, ঢাকা (১৯৮৬-৯০) ও বিজ্ঞান শিক্ষা সমিতিতে। এছাড়া তিনি আরো যেসব দায়িত্ব পালন করেছেন সেগুলোর মধ্যে উল্লেখযোগ্য হলো- প্রধান উপদেষ্টা, প্রথম ঢাকা মহাকাশ উৎসব "বেক্সিমকো স্পেসফেস্ট ১৯৯৬', চেয়ারম্যান, বাংলাদেশ অ্যাস্ট্রনমিক্যাল অ্যাসোসিয়েশনের দশম বর্ষপূর্তি উদযাপন কমিটি (১৯৯৮), উপদেষ্টা, দ্বিতীয় ঢাকা মহাকাশ উৎসব ‘স্পেসফেস্ট ১৯৯৯’। প্রধান উপদেষ্টা, ঢাকা প্রস্তাবিত স্পেস সেন্টার, উপদেষ্টা, মেঘনাদ সাহা বিজ্ঞান তথ্যকেন্দ্র ও গ্রন্থাগার (১৯৯৭-৯৯)। জাতীয় পর্যায়ে শিক্ষা সংস্কার ও আধুনিকরণের কর্মকান্ডে তিনি প্রত্যক্ষভাবে যুক্ত থেকে উজ্জ্বল অবদান রেখে গেছেন।
যৌবনে বামপন্থী আন্দোলনের সঙ্গে যুক্ত ছিলেন। ১৯৪৮ ও ১৯৫৪ সালে পাকিস্তান সরকার কর্তৃক গ্রেফতার হয়েছিলেন। পরে রাজনীতি ছেড়ে দেন।
সাহিত্যে বাংলা একাডেমী পুরস্কার ১৯৭৫
বাংলায় আন্তর্জাতিক সংবাদ
বাংলা ভাষায় সংবাদ পৃথিবীতে অনেক আছে। সংবাদগুলি সচরাচর হচ্ছে ঐ দেশের ও বিশ্বের খবর।
ভারত আর বাংলাদেশ ছাড়া এই আন্তর্জাতিক সংবাদ হয়:
রেডিও রাশিয়া
রেডিও রাশিয়া রাশিয়ার আন্তর্জাতিক সংবাদ পরিসেবা। এ বাংলা সংস্করণও সংবাদ দেয়।
১৫:৩০-১৫:০০ এই ফ্রীকওয়েন্সীতে: ১২০৭৫, ৯৭৪৫ আর ৬০৭০ কিলোহার্টজে।
টোঙ্গা
টোঙ্গা রাজ্য (টোঙ্গা ভাষায়: Puleʻanga Fakatuʻi ʻo Tonga "পুলেʻআঙা ফাকাটুʻই ʻও টোঙা", ইংরেজি ভাষায়: Kingdom of Tonga "কিংডম অভ টঙ্গা") দক্ষিণ প্রশান্ত মহাসাগরে অবস্থিত স্বাধীন দ্বীপরাষ্ট্র। এটি ফিজির প্রায় ৬৫০ কিমি দক্ষিণ-পূর্বে এবং নিউজিল্যান্ডের প্রায় ১,৮৫০ কিমি উত্তর-পূর্বে অবস্থিত। পলিনেশীয় দ্বীপগুলির মধ্যে একমাত্র টোঙ্গাতেই রাজতন্ত্র টিকে আছে। নুকুয়ালোফা এটির রাজধানী, প্রধান বন্দর ও বৃহত্তম শহর।
এটি আমেরিকা যুক্তরাষ্ট্র হতে স্বাধীনতা লাভ করে
কার্ট ওয়াল্ডহেইম
কার্ট ওয়াল্ডহেইম (জন্ম ডিসেম্বর ২১, ১৯১৮) একজন অস্ট্রিয়ান কূটনীতিবীদ এবং রক্ষনশীল রাজনীতিবীদ। তিনি ১৯৭২ থেকে ১৯৮১ সাল পর্যন্ত জাতিসংঘের মহাসচিব, এবং ১৯৮৬ থেকে ১৯৯২ সাল পর্যন্ত অস্ট্রিয়ার প্রেসিডেন্ট ছিলেন। তিনি বর্তমানে সবচেয়ে প্রবীন সাবেক জাতিসংঘ মহাসিব ও সবচেয়ে প্রবীন সাবেক অস্ট্রিয়ান প্রেসিডেন্ট।
পালাউ
পালাউ প্রজাতন্ত্র (পালাউ ভাষায়: Beluu er a Belau "বেলুউ এর আ বেলাউ", ইংরেজি ভাষায়: Republic of Palau "রিপাব্লিক অভ্‌ পালাউ") পশ্চিম প্রশান্ত মহাসাগরের একটি স্বাধীন প্রজাতান্ত্রিক দ্বীপরাষ্ট্র। মাইক্রোনেশিয়ার অন্তর্গত প্রায় ২০০টি দ্বীপ নিয়ে রাষ্ট্রটি গঠিত। পালাউ বিষুবরেখার কাছে, ফিলিপাইনের প্রায় ৮৫০ কিলোমিটার পূর্বে অবস্থিত। দ্বিতীয় বিশ্বযুদ্ধের পরে এটি প্রশান্ত মহাসাগরীয় দ্বীপপুঞ্জের জাতিসংঘ ট্রাস্ট এলাকার অন্তর্ভুক্ত হয় এবং মার্কিন যুক্তরাষ্ট্রের শাসনাধীনে আসে। ১৯৯৪ সালের অক্টোবর মাসে পালাউ একটি স্বশাসিত রাষ্ট্রে পরিণত হয় এবং মার্কিন যুক্তরাষ্ট্রের সাথে এ ব্যাপারে একটি চুক্তিতে পৌঁছে। পালাউ দ্বীপপুঞ্জের কোরোর দ্বীপে অবস্থিত কোরোর শহর দেশটির বৃহত্তম শহর এবং রাজধানী। বাবেলথুয়াপ নামের দ্বীপে নতুন একটি রাজধানী গড়ে তোলা হচ্ছে।
সামোয়া
স্বাধীন সামোয়া রাষ্ট্র (সামোয়ান Malo Tutoʼatasi o Samoa "মালো তুতোʼআতাসি ও সামোয়া", ইংরেজি Independent State of Samoa "ইন্ডেপেন্ডেন্ট্‌ স্টেট্‌ অভ্‌ সামোয়া") দক্ষিণ প্রশান্ত মহাসাগরে অবস্থিত স্বাধীন দ্বীপরাষ্ট্র। এটি নিউজিল্যান্ডের প্রায় ২৯০০ কিমি উত্তর-পূর্বে অবস্থিত। প্রায় ৪৮০ কিমি দীর্ঘ সামোয়ান দ্বীপপুঞ্জের বৃহত্তর পশ্চিম ভাগ নিয়ে (১৭১ ডিগ্রি পশ্চিম দ্রাঘিমার পশ্চিমে) রাষ্ট্রটি গঠিত। বিভাজন রেখাটির পূর্বে অবস্থিত দ্বীপগুলি মার্কিন শাসনাধীন অঞ্চল মার্কিন সামোয়া গঠন করেছে। রাষ্ট্রটি বহুদিন যাবৎ পশ্চিম সামোয়া নামে পরিচিত ছিল। ১৯৯৭ সালে এটির নাম সরকারীভাবে বদলে সামোয়া রাখা হয়। ১৯৪৫ সালে দ্বিতীয় বিশ্বযুদ্ধের শেষ থেকে ১৯৬২ সালে স্বাধীনতা লাভ পর্যন্ত সামোয়া জাতিসঙ্ঘের একটি ট্রাস্ট এলাকা ছিল, যার দেখাশোনা করত নিউজিল্যান্ড। রাষ্ট্রটির রাজধানী, বৃহত্তম শহর ও বাণিজ্যিক কেন্দ্রের নাম আপিয়া।
পাপুয়া নিউগিনি
পাপুয়া নিউগিনি (তোক পিসিন Papua Niugini, ইংরেজি Papua New Guinea) প্রশান্ত মহাসাগরের একটি দ্বীপ রাষ্ট্র। এটি ওশেনিয়া অঞ্চলে অবস্থিত।
প্রথম বিশ্বযুদ্ধের সময় জার্মানীর নিকট থেকে অস্ট্রেলিয়া জার্মান নিউ গিনি অধিকার করে। ১৯৭৫ সালে এটি অস্ট্রেলিয়ার নিকট থেকে স্বাধীনতা লাভ করে।
ফরাসি পলিনেশিয়া
ফরাসি পলিনেশিয়া প্রশান্ত মহাসাগরের একাধিক দ্বীপের সমন্বয়ে গঠিত একটি দ্বীপ রাষ্ট্র। এটি ওশেনিয়া অঞ্চলে অবস্থিত। সামোয়া, টোঙ্গা, ট্যুভ্যালু, কুক,ইস্টার, নিও, হাওয়াই উল্লেখযোগ্যে দ্বীপ।
ভানুয়াটু
ভানুয়াটু প্রজাতন্ত্র (বিস্লামা ভাষায়: Ripablik blong Vanuatu "রিপাব্লিক্‌ ব্লোং ভানুয়াটু", ইংরেজি ভাষায়: Republic of Vanuatu "রিপাব্লিক অভ্‌ ভানুয়াটু", ফরাসি ভাষায়: République du Vanuatu "রেপ্যুব্লিক্‌ দ্যু ভান্যুয়াত্যু") দক্ষিণ-পশ্চিম প্রশান্ত মহাসাগর এলাকায় অবস্থিত ৮০টি দ্বীপ নিয়ে গঠিত একটি স্বাধীন প্রজাতন্ত্র। এটি হাওয়াই দ্বীপপুঞ্জের ৫৬০০ কিমি দক্ষিণ-পশ্চিমে এবং অস্ট্রেলিয়ার ২৪০০ কিমি উত্তর-পূর্বে অবস্থিত। ১৯শ শতকের শেষ ভাগ থেকে ১৯৮০ সালে স্বাধীনতা অর্জনের আগ পর্যন্ত ভানুয়াটু যৌথভাবে ফরাসি ও ব্রিটিশ শাসনাধীন ছিল; তখন এর নাম ছিল নিউ হিব্রাইডস। এফাতে দ্বীপে অবস্থিত পোর্ট-ভিলা ভানুয়াটুর রাজধানী।
মাইক্রোনেশিয়া যুক্তরাজ্য
মাইক্রোনেশিয়া যুক্তরাজ্য (ইংরেজি Federated States of Micronesia "ফেডারেটেড স্টেট্‌স অফ মাইক্রোনেশিয়া") প্রশান্ত মহাসাগরের একাধিক দ্বীপের সমন্বয়ে গঠিত একটি দ্বীপ রাষ্ট্র। এটি ওশেনিয়া অঞ্চলে অবস্থিত।
মার্শাল দ্বীপপুঞ্জ
প্রজাতন্ত্রী মার্শাল দ্বীপপুঞ্জ (মার্শালীয় Aolepān Aorōkin M̧ajeļ "আয়্‌লেপ্যান্‌ আয়্‌রেকিন্‌ মায়্‌তেয়াল্‌", ইংরেজি Republic of the Marshall Islands "রিপাব্লিক অভ দ্য মার্শাল আইল্যান্ডস") প্রশান্ত মহাসাগরের একাধিক দ্বীপের সমন্বয়ে গঠিত একটি দ্বীপ রাষ্ট্র। এটি ওশেনিয়া অঞ্চলে অবস্থিত।
২য় শতক থেকেই মার্শাল দ্বীপপুঞ্জে জনবসতির নির্দশন পাওয়া যায়। ১৯৪৬ সাল থেকে ১৯৫৮ সাল পর্যন্ত আমেরিকা ৬৭বার পারমাণবিক পরীক্ষা চালায় এই দ্বীপে। ১৯৭৯ সালে মার্শাল দ্বীপপুঞ্জের সরকার গঠিত হয়।
সলোমন দ্বীপপুঞ্জ
সলোমন দ্বীপপুঞ্জ (ইংরেজি Solomon Islands "সলমন্‌ আইল্যান্ড্‌জ়্‌") প্রশান্ত মহাসাগরের একাধিক দ্বীপের সমন্বয়ে গঠিত একটি দ্বীপ রাষ্ট্র। এটি ওশেনিয়া অঞ্চলে অবস্থিত।
গিনি-বিসাউ
গিনি-বিসাউ বা গিনি-বিসাউ প্রজাতন্ত্র () উত্তর-পশ্চিম আফ্রিকার একটি প্রজাতন্ত্র। এটি আফ্রিকা মহাদেশের সবচেয়ে ক্ষুদ্র রাষ্ট্রগুলির একটি। এর উত্তরে সেনেগাল, পূর্বে ও দক্ষিণে গিনি, এবং পশ্চিমে আটলান্টিক মহাসাগর। সমুদ্রে অবস্থিত প্রায় ৬০টি দ্বীপও গিনি-বিসাউয়ের সীমানাভুক্ত; এদের মধ্যে বিসাগোস দ্বীপপুঞ্জ অন্যতম। দেশটির আয়তন ৩৬,১২৫ বর্গকিমি। দেশটি অতীতে একটি পর্তুগিজ উপনিবেশ ছিল; তখন এর নাম ছিল পর্তুগিজ গিনি। ১৯৭৪ সালে এক রক্তক্ষয়ী স্বাধীনতা যুদ্ধের পর দেশটি পর্তুগাল থেকে স্বাধীন হয়। স্বাধীনতা লাভের পর প্রতিবেশী গিনির নামের সাথে ভুল বোঝাবুঝি এড়ানোর জন্য এর নামের সাথে রাজধানী ও বৃহত্তম শহর বিসাউ-এর নাম যোগ করা হয়। দেশের ১৫ লক্ষ মানুষের দুই-তৃতীয়াংশই দারিদ্র্যসীমার নিচে বাস করে। এটি বিশ্বের সবচেয়ে দরিদ্র দেশগুলির একটি।
কাবু ভের্দি
কাবু ভের্দি (পর্তুগিজ: Cabo Verde "কাবু ভ়ের্দ্যি" – আ-ধ্ব-ব:['kabu 'veɾdɨ]) আফ্রিকা মহাদেশের পশ্চিম উপকূলের নিকটে অবস্থিত একটি দ্বীপ রাষ্ট্র। এটি উত্তর আটলান্টিক মহাসাগরের ম্যাক্রোনেশিয়া বাস্তু-অঞ্চলের দ্বীপপুঞ্জের অন্তর্ভুক্ত। পঞ্চদশ শতকে পর্তুগিজরা এই দ্বীপ আবিষ্কার করে বসতি স্থাপন করে। এর আগে এখানে কোন মানব বসতি ছিল না।
১৪৬০ সালে পর্তুগিজদের আগমনের পূর্বে কাবু ভের্দিতে কোন মানব বসতি ছিলনা। তারা ১৪৬০ সালে এই দ্বীপটিকে তাদের সাম্রাজ্যের অধীনে আনে। অবস্থানগত দিক থেকে আফ্রিকার উপকূলে হবার কারণে কাবু ভের্দি প্রথমে একটি গুরুত্বপূর্ণ পানি সরবরাহ কেন্দ্র, চিনি উ‍‌ৎপাদন কেন্দ্র এবং পরবর্তীতে দাস ব্যাবসায়ের প্রধান কেন্দ্রে পরিণত হয়।
১৯৭৫ সালে পর্তুগালের সাথে গিনি-বিসাউ জঙ্গলে দীর্ঘ এক সশস্ত্র যুদ্ধের মাধ্যমে স্বাধীনতা লাভ করে কাবু ভের্দি। স্বাধীনতা অর্জনের জন্য মূলত ""দ্য আফ্রিকান পার্টি ফর দা ইন্ডিপেন্ডেন্স অভ গিনি-বিসাউ অ্যান্ড কাবু ভের্দি"" এর অবদান সবচেয়ে বেশি ছিল। স্বাধীনতার পর ""আফ্রিকান পার্টি ফর দা ইন্ডিপেন্ডেন্স অভ গিনি-বিসাউ অ্যান্ড কাবু ভের্দি"" গিনি-বিসাউ ও কেপ ভের্দকে একত্রিত করে একটি দেশে পরিণত করবার চেষ্টা করে যেহেতু তারা নিজেরাই দুইটি অঞ্চলকে নিয়ন্ত্রণ করছিলো। ১৯৮০ সালে একটি সামরিক অভ্যুত্থানের ফলশ্রুতিতে এই পরিকল্পনা ধূলিস্যাৎ হয়ে যায়। পরবর্তীতে আফ্রিকান পার্টি ফর দ্য ইন্ডিপেনডেন্স অফ কেপ ভের্দি সৃষ্টি হয়। ১৯৯১ সালের গণতান্ত্রিক নির্বাচনের মাধ্যমে এই দলের শাসনের অবসান ঘটে। এই নির্বাচনে 'মুভিমেন্তো প্যারা অ‍্যা ডেমক্রাসিয়া জয় লাভ করে। এরা ১৯৯৬ সালে আবার নির্বাচিত হয়। দীর্ঘ ১০ বছর পর আবার ২০০১ সালে আফ্রিকান পার্টি ফর দ্য ইন্ডিপেনডেন্স অফ কেপ ভের্দি নির্বাচিত হয়, ২০০৬ সালে এইদল আবার নির্বাচিত হয়।
পূর্ব আফ্রিকার ১৫.০২(দ) ২৩.৩৪(পূ) এ কেপ ভের্দ দ্বীপপুঞ্জ অবস্থিত । ১০টি বড় দ্বীপ এবং ৮টি ছোট দ্বীপের সমন্বয়ে কাবু ভের্দি গঠিত। প্রধান দ্বীপগুলো হলোঃ
এর মধ্যে শুধুমাত্র সান্টা লুজিয়া এবং আর ৫ টি জনশূন্য। বর্তমানে এগুলোকে প্রাকৃতিক সম্পদ হিসেবে সংরক্ষণ করা হয়েছে। সবগুলো দ্বীপে আগ্নেয়গিরি থাকলেও শুধু মাত্র ফোগোতেই অগ্ন্যুৎপাত ঘটে।
কাবু ভের্দির সামরিক বাহিনী স্থলবাহিনী এবং কোস্ট গার্ডের সমন্বয়ে গঠিত। ২০০৫ সালে সামরিক বাহিনীর জন্য প্রায় ৮৪,৬৪১ জন লভ্য ছিল। এদের মধ্যে শারীরিকভাবে সক্ষম ছিল ৬৫,৬১৪ জন। কেপ ভের্দি সামরিক খাতে বাৎসরিক ৭.১৮ মিলিয়ন ডলার খরচ করে, যা মোট জাতীয় উৎপাদনের ০.৭%।
বতসোয়ানা
বতসোয়ানা (Botswana, ইংরেজিতে "বট্‌সুয়ানা", সুয়ানা ভাষায় "বোৎসুয়ানা‌" অর্থাৎ "সোয়ানাদেশ") আফ্রিকা মহাদেশের দক্ষিণাংশে অবস্থিত একটি স্থলবেষ্টিত রাষ্ট্র। ১৯৬৬ সালে এটি ব্রিটেনের কাছ থেকে স্বাধীনতা লাভ করে। তার আগে এর নাম ছিল বেচুয়ানাল্যান্ড। দেশের সংখ্যাগরিষ্ঠ জাতি সোয়ানা (Tswana "ৎসুয়ানা") জাতির নাম থেকে দেশটির নাম এসেছে। জনগণের অধিকাংশ দেশের পূর্ব অংশে একমাত্র রেলরাস্তা ও দক্ষিণ আফিকার সীমান্তের কাছে বসবাস করে।
বতসোয়ানা একটি টেবিলভূমির উপর অবস্থিত। এটি একটি বিরাট অর্ধ-ঊষর মালভূমি, সমুদ্র সমতল থেকে যার গড় উচ্চতা ১,১০০ মিটার। এর জলবায়ু উপক্রান্তীয় এবং এটি প্রায় বৃক্ষহীন সাভানা তৃণভূমিতে আবৃত।
হীরা ও অন্যান্য খনিজের খনিগুলি বতসোয়ানাকে আফ্রিকার অন্যতম ধনী দেশে পরিণত করেছে। স্বাধীনতার পর থেকে দেশটি অর্থনৈতিক সমৃদ্ধির উচ্চ হার ধরে রেখেছে। দেশের অধিকাংশ এলাকা শুষ্ক এবং কৃষিকাজের অনুপযোগী। বতসোয়ানার মধ্য ও দক্ষিণ-পশ্চিমভাগের অধিকাংশ এলাকা জুড়ে কালাহারি মরুভূমি অবস্থিত। দেশটিতে প্রাণীদের জন্য অনেকগুলি অভয়ারণ্য বিদ্যমান।
স্বাধীনতার পর থেকে বতসোয়ানাতে একটি স্থিতিশীল গণতন্ত্র বিরাজমান। একজন নির্বাচিত রাষ্ট্রপতি দেশ শাসন করেন। গাবোরোন দেশের বৃহত্তম শহর ও রাজধানী। ইংরেজি দেশের সরকারি ভাষা হলেও বেশির ভাগ লোক কোন না কোন বান্টু ভাষায় কথা বলে।
লেসোথো
লেসোথো (দক্ষিণ সুঠু ও ইংরেজিতে: Lesotho "লিসুঠু") দক্ষিণাঞ্চলীয় আফ্রিকার একটি দেশ। দক্ষিণ আফ্রিকা এই স্থলবেষ্টিত দেশটিকে সম্পূর্ণভাবে পরিবেষ্টন করে রেখেছে। দেশটির অতীতে বাসুতোল্যান্ড নামে পরিচিত ছিল। সারা বিশ্বে মাত্র তিনটি দেশ আছে, যারা অপর একটি মাত্র দেশ দ্বারা সম্পূর্ণভাবে পরিবেষ্টিত; এগুলি হল লেসোথো, সান মারিনো এবং ভ্যাটিকান সিটি। লেসোথো ১৯৬৬ সালে স্বাধীনতা লাভ করে। কিন্তু বহির্বিশ্বের সাথে যোগাযোগ ও অর্থনীতির ক্ষেত্রে দক্ষিণ আফ্রিকার উপর দেশটি ব্যাপকভাবে নির্ভরশীল। দেশটি মূলত পর্বতময় এবং এর আয়তন ৩০,৩৫৫ বর্গকিমি। লেসোথোর রাজধানী ও বৃহত্তম শহরের নাম মাসেরু।
সোয়াজিল্যান্ড
সোয়াজিল্যান্ড আফ্রিকা মহাদেশের একটি রাষ্ট্র।
দক্ষিণ আফ্রিকা থেকে স্বাধীন হয়েছে আট সপ্তাহের যুদ্ধে।
সেশেল
সেশেল আফ্রিকা মহাদেশের একটি রাষ্ট্র।
মধ্য আফ্রিকান প্রজাতন্ত্র
মধ্য আফ্রিকান প্রজাতন্ত্র আফ্রিকা মহাদেশের একটি রাষ্ট্র।
রুপক
বিষুবীয় গিনি
বিষুবীয় গিনি পশ্চিম আফ্রিকার একটি স্বাধীন প্রজাতন্ত্র। এটি আফ্রিকান মূল ভূখণ্ডের পশ্চিম উপকূলের কিছু অংশ (এম্বিনি), এবং গিনি উপসাগরে অবস্থিত কিছু দ্বীপ যথা- কোরিস্কো, এলোবে গ্রান্দে, এলোবে চিকো, বিয়োকো দ্বীপপুঞ্জ, এবং আন্নোব অন নিয়ে গঠিত। দেশটির আয়তন ২৮,০৫১ বর্গকিলোমিটার।
বিষুবীয় গিনি আটটি প্রদেশে বিভক্ত। 
১. আন্নোবন
২. বায়োকো নরতে
৩. বায়োকো সুর
৪. সেন্ট্রো সুর
৫. কি-টেম
৬. লিটোরাল
৭. ওলে যাস
৮. জিব্লোহো
দেশটির মূল ভূখন্ড 'রিও মুনি' যা উত্তরে ক্যামেরুন এবং পূর্ব ও দক্ষিণে গ্যাবন দেশটি দ্বারা বেষ্টিত। এছাড়া আরো পাচটি ছোট দ্বীপ নিয়ে এই দেশটি গঠিত। বায়োকো দ্বীপে রাজধানী শহর মালাবো অবস্থিত, যা ক্যামেরুনের সমুদ্রতট থেকে ৪০ কিলোমিটার দূরে।
স্বাধীনতার পূর্বে বিষুবীয় গিনি কফি ও কাঠ রপ্তানি করত। ১৯৯৬ সালে দেশটি বিপুল তেল সম্পদের খোঁজ পায়। এর পরেই সরকারের আয় প্রচুর পরিমাণে বাড়তে থাকে। বিষুবীয় গিনি সাব-সাহারান অঞ্চলের তৃতীয় বৃহত্তম তেল উত্তোলনকারী দেশ। এছাড়াও বনজ সম্পদ, কৃষি এবং মৎস্য দেশটির জিডিপিতে বড় অবদান রাখে।
সাঁউ তুমি ও প্রিন্সিপি
সাঁউ তুমি ও প্রিন্সিপি আফ্রিকা মহাদেশের একটি রাষ্ট্র।
অস্ট্রেলিয়ার অর্থনীতি
অস্ট্রেলিয়ার অর্থনীতির প্রায় ৭০ ভাগ সেবা খাত। তবে রপ্তানির সিংহভাগ খনন শিল্প ও কৃষিখাত থেকে আসে। 
অস্ট্রেলিয়ার মুদ্রার নাম হল অস্ট্রেলীয় ডলার। চিহ্ন হল AU$, $AU, AUD, $A।অস্ট্রেলিয়া ছাড়াও এই মদ্রা ব্যবহার হয় ক্রিস্টমাস আইল্যান্ড, কোকোস আইল্যান্ড, নোরফল্ক আইল্যান্ড। এছাড়াও স্বাধীন প্যাসিফিক আইল্যান্ড স্টেট কিরিবাটি, নাওরু এবং তুবালুর মুদ্রা হিসেবেও ব্যবহৃত হয় অস্ট্রেলীয় ডলার। অস্ট্রেলিয়ান সিকিউরিটি এক্সচেঞ্জ হল অস্ট্রেলিয়ার সবথেকে বড় স্টক এক্সচেঞ্জ।
হয়য়হূJঊঐয়ূঊহহয়গFটFগট
টোঙ্গার অর্থনীতি
টোঙ্গার অর্থনীতি অস্ট্রেলিয়া, নিউজিল্যান্ড ও অন্যান্য উন্নত দেশে প্রবাসীদের পাঠানো অর্থের উপর নির্ভরশীল। রাজকীয় পরিবার ও অভিজাত শ্রেণী বেশির ভাগ অর্থনৈতিক প্রতিষ্ঠানের মালিক।
উ থান্ট
মহা থ্রায় সিথু উ থান্ট (জানুয়ারি ২২, ১৯০৯ – নভেম্বর ২৫, ১৯৭৪) ছিলেন বর্মী কূটনীতিবিদ এবং জাতিসংঘের তৃতীয় মহাসচিব। তিনি ১৯৬১ থেকে ১৯৭১ সাল পর্যন্ত মহাসচিবের দায়িত্ব পালন করেন। এক বিমান দুর্ঘটনায় জাতিসংঘের ২য় মহাসচিবের মৃত্যু হলে সেপ্টেম্বর ১৯৬১ সালে তাঁকে মহাসচিব পদের জন্য নির্বাচিত করা হয়।
আয়ারল্যান্ড (দ্বীপ)
আয়ারল্যান্ড (আইরিশ ইংরেজি: Ireland "আই‌র্লন্ড্‌", আইরিশ গ্যালিক: Éire "এরা", আল্‌স্টার স্কট্‌স: Airlann "অ্যার্লান্‌") ইউরোপের তৃতীয় বৃহত্তম দ্বীপ এবং বিশ্বের বিশতম বৃহত্তম দ্বীপ। ইউরোপ মহাদেশের উত্তর পশ্চিমে দ্বীপটি অবস্থিত এবং শতাধিক দ্বীপ ও দ্বীপপুঞ্জ দিয়ে আবেষ্টিত। আয়ারল্যান্ডের পূর্বে রয়েছে গ্রেট বৃটেন যা আইরিশ সাগর দিয়ে পৃথক। দ্বীপের আয়তন রাজনৈতিক আয়ারল্যান্ড রাষ্ট্রের মোট আয়তনের ছয় ভাগের পাঁচ ভাগ। বাকী অংশ হচ্ছে উত্তর আয়ারল্যান্ড যুক্তরাজ্যের কিছু অংশ।২০১১ সালে আয়ারল্যান্ডের জনসংখ্যা ছিল প্রায় ৬.৪ মিলিয়ন । আয়ারল্যান্ডে তিনটি বিশ্ব ঐতিহ্য ঘোষিত স্থান রয়েছে : Brú na Bóinne , Skellig Michael এবং Giant's Causeway ।এই দ্বীপে দুটি প্রধান ভাষা রয়েছেঃ আইরিশ এবং ইংরেজি ।
অস্ট্রেলিয়ার পরিবহন ব্যবস্থা
অস্ট্রেলিয়া একটি বিশাল দেশ, কিন্তু তুলনামূলকভাবে এর জনসংখ্যা অত্যন্ত কম। ফলে শহর ও লোকালয়গুলি একে অপরের থেকে অনেক দূরে দূরে অবস্থিত। এ কারণে অস্ট্রেলিয়ার অর্থনীতি কাঠামোতে পরিবহন একটি অতি গুরুত্বপূর্ণ অংশ। অস্ট্রেলিয়া একটি নগরায়িত দেশ। মাথাপিছু গাড়ি মালিকানার পরিমাণ বিশ্বে ২য় সর্বোচ্চ। অস্ট্রেলিয়ার রয়েছে ৯,১৩,০০০ কিমি দীর্ঘ সড়কব্যবস্থা এবং প্রায় ৩৪ হাজার কিমি দীর্ঘ রেলপথ।
অ্যাডিলেইড, ব্রিসবেন, কেয়ার্ন্স, ডারউইন, সিডনি, ইত্যাদি অস্ট্রেলিয়ার প্রধান প্রধান সমুদ্র বন্দর।
নিউজিল্যান্ডের পরিবহন ব্যবস্থা
নিউজিল্যান্ডে প্রায় ৯৩ হাজার কিলোমিটার সড়কপথ রয়েছে এবং এর মধ্যে প্রায় দুই-তৃতীয়াংশ পাকা রাস্তা। বেশির ভাগ রাস্তাই দুই লেনবিশিষ্ট। গ্রামীণ অঞ্চলে এক লেন বিশিষ্ট রাস্তাও খুব সাধারণ এবং বেশির ভাগ সময় এগুলিকে বিপরীতমুখী যানবাহনকে পর্যায়ক্রমে ব্যবহার করতে হয়। ১৯৬০-এর দশকে ওয়েলিংটন ও অকল্যান্ডকে সংযোগকারী মহাসড়ক ব্যবস্থা নির্মাণে কাজ হাতে নেওয়া হয়, তবে আজও এই কাজ সমাপ্ত হয়নি। নিউজিল্যান্ডের প্রতি দুই জনের জন্য একটি মোটরযান রয়েছে।
নিউজিল্যান্ডে ন্যারো-গেজ রেলপথের দৈর্ঘ্য ৩,৯০০ কিমি এবং এগুলি দেশের বেশির ভাগ শহর ও কৃষিকেন্দ্রগুলিকে সংযুক্ত করেছে। ১৯৯০-এর দশকে এগুলি বেসরকারী ব্যবস্থাপনাতে ছেড়ে দেওয়া হয়। ওয়েলিংটন থেকে ফেরির মাধ্যমে ট্রেনের যাত্রী ও মালামালের বগি দক্ষিণ দ্বীপে স্থানান্তর করা হয়।
অকল্যান্ড, ওয়েলিংটন, টাউরাঙ্গা, লিটলটন নিউজিল্যান্ডের প্রধান বন্দর।
নিউজিল্যান্ডের জাতীয় বিমান সংস্থার নাম এয়ার নিউজিল্যান্ড। এছাড়াও এখানে অস্ট্রেলীয় বিমান সংস্থা কান্টাস আন্তর্জাতিক ও অভ্যন্তরীণ ফ্লাইট পরিচালনা করে। অকল্যান্ড, ওয়েলিংটন ও ক্রাইস্টচার্চে প্রধান আন্তর্জাতিক বিমানবন্দরগুলি অবস্থিত।
তিরানা
তিরানা (আলবেনীয় ভাষায়: Tiranë "অথবা আঞ্চলিক ভাষায়" তিরানাকে তিরনাও "বলে") আলবেনিয়ার প্রজাতন্ত্রের রাজধানী এবং বৃহত্তম শহর। এইটি সোজম্যান পাশার মধ্যে ১৬১৪তে গঠন করা হয়েছিল এবং ১৯২০তে আলবেনিয়ার রাজধানীতে পরিণত হয়েছিল।
অস্ট্রেলিয়ার পর্যটন
পর্যটন অস্ট্রেলিয়ার অর্থনীতির একটি বড় খাত। ২০০৩-০৪ অর্থবৎসরে অস্ট্রেলিয়ার জিডিপিতে পর্যটনের অবদান ছিল ৩২ মিলিয়ন অস্ট্রেলীয় ডলার বা ৩.৯ শতাংশ। প্রতি বছর প্রায় ৪০ লক্ষ পর্যটক অস্ট্রেলিয়াতে বেড়াতে আসে।
নিউজিল্যান্ডের পর্যটন
প্রতি বছর প্রায় ২০ লক্ষ পর্যটক নিউজিল্যান্ডে বেড়াতে আসে। নিউজিল্যান্ডকে সাধারণত একটি পরিচ্ছন্ন, সবুজ দেশ হিসেবে বাজারজাত করা হয়। মিলফোর্ড সাউন্ড এবং টোঙ্গারিরো আল্পীয় ক্রসিং-এর মত প্রাকৃতিক অঞ্চলগুলি সাধারণ গন্তব্যস্থল। বান্‌জি জাম্পিং ও সাগরে তিমি দেখা পর্যটকদের মধ্যে জনপ্রিয়। বেশিরভাগ পর্যটক অকল্যান্ড আন্তর্জাতিক বিমানবন্দরের মাধ্যমে দেশে প্রবেশ করে। এরপর অনেকে কোচ বা ভাড়া গাড়ির মাধ্যমে দেশের প্রত্যন্ত অঞ্চলে ঘুরে বেড়ায়।
অস্ট্রেলিয়ার জনপরিসংখ্যান
২০০৮ সালের প্রাক্কলন অণুযায়ী অস্ট্রেলিয়ার জনসংখ্যা ২ কোটি ১৫ লক্ষ। জনসংখ্যা বৃদ্ধির হার ১.৫%। এখানকার ৯০% মানুষ ইউরোপীয় কোন জাতির লোক। ৮% লোক এশীয় বংশোদ্ভূত। অস্ট্রেলীয় আদিবাসী বা মিশ্র আদিবাসীরা বাকী ২% গঠন করেছে।
নিউজিল্যান্ডের জনপরিসংখ্যান
নিউজিল্যান্ডে প্রায় ৪২ লক্ষ লোকের বাস। এদের মধ্যে প্রায় ৭৩% লোক ইউরোপীয় বংশোদ্ভূত। ১৩% আদিবাসী মাওরি জাতির লোক। এছাড়াও নিউজিল্যান্ডের প্রায় ৮% লোক এশীয় (মূলত পূর্ব এশীয়) এবং ৬% লোক প্রশান্ত মহাসাগরীয় দ্বীপগুলির বিভিন্ন জাতির লোক।
অস্ট্রেলিয়ার ধর্মবিশ্বাস
অস্ট্রেলিয়ার প্রায় দুই-তৃতীয়াংশ জনগণ অন্তত মৌখিকভাবে (৬৪%) খ্রিস্ট-ধর্মের অণুসারী। কিন্তু প্রায় এক-তৃতীয়াংশ (৩০%) লোক কোন ধর্মের সাথেই একাত্মতা প্রদর্শন করে না। বাকীরা বিভিন্ন ধর্মের অণুসারী এবং এদের মধ্যে মুসলমান ও বৌদ্ধ সম্প্রদায়ের দ্রুত বর্ধনশীল।
নিউজিল্যান্ডের ধর্মবিশ্বাস
নিউজিল্যান্ডে ইউরোপীয়দের আগমনের পূর্বে মাওরি ধর্ম ছিল এখানকার একমাত্র ধর্ম। ১৮শ ও ১৯শ শতকে ইউরোপীয়রা বেশির ভাগ মাওরিকে খ্রিস্টধর্মে ধর্মান্তরিত করতে সক্ষম হয়। এর পর থেকে খ্রিস্টধর্ম এখানকার প্রধান ধর্ম। তবে ইদানীংকালে নিউজিল্যান্ডে ধর্মনিরপেক্ষতা বা ধর্মহীনতা একটি বড় রূপ ধারণ করেছে। সাম্প্রতিক আদমশুমারি অনুযায়ী এক-তৃতীয়াংশেরও বেশি নিউজিল্যান্ডবাসী কোন ধর্মের অনুসারী নয়।
ওশেনিয়ার ভাষা
ওশেনিয়াতে অনেক আদিবাসী ভাষা আছে, যেগুলি অনেকগুলি ভাষাপরিবারের অন্তর্গত। অস্ট্রোনেশীয় ভাষাপরিবারটি সবচেয়ে বেশি দেখতে পাওয়া যায়। এই পরিবারের ভাষাগুলি প্রশান্ত মহাসাগরের সর্বত্র বিভিন্ন দ্বীপে, নিউজিল্যান্ডে এবং পাপুয়া নিউ গিনিতে প্রচলিত।
এর বাইরে অস্ট্রেলিয়াতে অনেক আদিবাসী ভাষা প্রচলিত যেগুলিকে অনেকগুলি পরিবারে ভাগ করা যায়। যেমন- পামা-নিউঙ্গান ভাষাসমূহ, গুনউইনিগুয়ান ভাষাসমূহ, ইত্যাদি।
এছাড়া ইউরোপীয় বসতিস্থাপক ও ঔপনিবেশি শক্তির ভাষাগুলি ওশেনিয়ার সর্বত্র প্রচলিত এবং এগুলির দাপটই বেশি। অস্ট্রেলিয়া ও নিউজিল্যান্ডে ইংরেজি ভাষা, ইস্টার দ্বীপে স্পেনীয় ভাষা এবং নুভেল কালেদোনি-তে ফরাসি ভাষা প্রচলিত।
ইউরোপীয় ও আদিবাসী ভাষার সংমিশ্রণে কিছু ক্রেওল ভাষারও উদ্ভব হয়েছে ওশেনিয়া অঞ্চলে। এদের মধ্যে টোক পিসিন, হাওয়াইয়ান পিজিন, নরফুক এবং পিটকের্ন উল্লেখযোগ্য।
অস্ট্রেলিয়ার ভাষা
অস্ট্রেলিয়ায় ব্যবহৃত প্রধান ভাষা ইংরেজি, তথা অস্ট্রেলীয় ইংরেজি। ঐতিহাসিকভাবে অস্ট্রেলিয়া ব্রিটিশ উপনিবেশ ছিল, পরবর্তীকালে বিশ্বের বিভিন্ন অঞ্চল থেকে এই দেশে এসে বসবাস শুরু করলেও ইংরেজিই ভিন্ন ভিন্ন ভাষাভাষীদের যোগাযোগের সাধারণ মাধ্যম থেকে গেছে।
অস্ট্রেলিয়ায় প্রচলিত ভাষাগুলিকে মোটামুটি নিচের কয়েকটি ভাগে ভাগ করা যায়:
এদের মধ্যে অস্ট্রেলীয় ইংরেজি দেশের ৯০% লোকের মাতৃভাষা।
টুভালুর ভাষা
টুভালুতে টুভালুয়ান নামের একটি পলিনেশীয় ভাষা প্রচলিত। অন্যান্য পলিনেশীয় ভাষার সাথে এর কম বেশি ভালো মিল রয়েছে। এছাড়া নুই দ্বীপে কিরিবাস ভাষা প্রচলিত। ইংরেজি ভাষা একটি সরকারী ভাষা হলেও দৈনন্দিন জীবনে এটির তেমন ব্যবহার নেই। সরকারী কাজকর্ম টুভালুয়ান ভাষাতেই সম্পন্ন হয়।
টোঙ্গার ভাষা
টোঙ্গান এবং ইংরেজি ভাষা টোঙ্গার সরকারী ভাষা। টোঙ্গার ১ লক্ষের কিছু বেশি সংখ্যক অধিবাসীর প্রায় সবাই টোঙ্গান ভাষাতে কথা বলে। টোঙ্গান ভাষাটি একটি অস্ট্রোনেশীয় ভাষা যা অন্যান্য পলিনেশীয় ভাষার সাথে সম্পর্কিত। আন্তর্জাতিক প্রয়োজনে ইংরেজি ভাষা ব্যবহার করা হয়।
নাউরুর ভাষা
নাউরুয়ান ভাষা এবং ইংরেজি ভাষা নাউরুর সরকারী ভাষা। এখানকার প্রায় অর্ধেক সংখ্যক লোক নাউরুয়ান ভাষাতে কথা বলেন। এটি একটি অস্ট্রোনেশীয় ভাষা। অন্যান্য স্থানীয় ভাষার মধ্যে ইকিরিবাতি ভাষা, চীনা ভাষা এবং টুভালুয়ান ভাষা উল্লেখযোগ্য। আন্তর্জাতিক বাণিজ্য ও পর্যটন শিল্পে ইংরেজি ভাষা ব্যবহার করা হয়।
নিউজিল্যান্ডের ভাষা
নিউজিল্যান্ডে প্রচলিত অনেকগুলি ভাষার মধ্যে ইংরেজি ভাষা প্রধান এবং এটি কার্যত প্রধান সরকারি ভাষা। বেশির ভাগ নিউজিল্যান্ডীয় এই ভাষাতে কথা বলেন। দেশটিতে আইনত দুইটি সরকারী ভাষা আছে। এগুলি হল মাওরি ভাষা এবং নিউজিল্যান্ড প্রতীকী ভাষা (New Zealand Sign Language, সংক্ষেপে NZSL)। ২০০৬ সালের ১০ এপ্রিল বিশ্বের প্রথম দেশ হিসেবে নিউজিল্যান্ড একটি প্রতীকী ভাষাকে সরকারী ভাষার মর্যাদা দেয়। বর্তমানে এটি আদালতে ও সরকারি সেবাতে আইনত ব্যবহারযোগ্য।
নিউজিল্যান্ডে প্রায় ৫ লক্ষ মাওরি জাতির লোক বাস করে। এদের মধ্যে প্রায় ৭০ হাজারের মাতৃভাষা মাওরি। নিউজিল্যান্ডের প্রায় ৪০ লক্ষ লোকের মধ্যে ১ লক্ষ ৬১ হাজার লোক মাওরি ভাষাতে কথা বলতে পারে।
নিউজিল্যান্ডে ইউরোপীয়দের আগমনের আগে মূল দ্বীপগুলিতে প্রায় সবাই মাওরি ভাষাতে কথা বলত। এগুলির বাইরে অবস্থিত দ্বীপগুলিতে বিভিন্ন স্থানীয় ভাষা প্রচলিত। এদের মধ্যে আছে:
এছাড়াও নিউজিল্যান্ডে সাম্প্রতিক অভিবাসী সম্প্রদায়ে অনেকগুলি ভাষা প্রচলিত আছে। এদের মধ্যে আছে সামোয়ান ভাষা, হিন্দি ও অন্যান্য ভারতীয় ভাষা, ইউয়ে চীনা ভাষা এবং আরবি ভাষা।
পাপুয়া নিউগিনির ভাষা
পাপুয়া নিউগিনির ভাষা-র সংখ্যা বর্তমানে প্রায় ৮২০। এত ক্ষুদ্র এলাকায় এতগুলি ভাষার সহাবস্থান পাপুয়া নিউগিনিকে ভাষাগতভাবে বিশ্বের সবচেয়ে বৈচিত্র‌্যময় স্থানের মর্যাদা দিয়েছে। ভাষাগুলি মূলত অস্ট্রোনেশীয় পরিবারের কিংবা পাপুয়ার নিজস্ব ভাষা। পাপুয়ার নিজস্ব ভাষাগুলির সাথে অস্ট্রোনেশীয় ভাষা এবং অস্ট্রেলিয়ার আদিবাসী ভাষাগুলির কোন মিল নেই। এগুলিকে কখনও কখনও পাপুয়ান ভাষা বলা হয়, তবে এই নামটি দিয়ে কোন ভাষা পরিবার নির্দেশ করা হয় না।
টোক পিসিন, ইংরেজি এবং হিরি মোতু এই দেশের সরকারি ভাষা। টোক পিসিন একটি ইংরেজি-ভিত্তিক ক্রেওল ভাষা; এটিই দেশটির সবচেয়ে বেশি প্রচলিত ভাষা এবং সার্বজনীন ভাষা হিসেবে ব্যবহৃত হয়। এছাড়া অন্য দুটি ভাষাও পাপুয়া নিউগিনিতে প্রায় সমান জনপ্রিয়।
পালাউর ভাষা
ইংরেজি ও পালাউয়ান ভাষা পালাউয়ের সরকারি ভাষা। এছাড়া দ্বীপের প্রায় ১৫ হাজার অধিবাসীর প্রায় সবাই পালাউয়ান নামের একটি অস্ট্রোনেশীয় ভাষাতে কথা বলে। সনসরল ও হাতোহোবেই দ্বীপগুলিতে স্থানীয় ভাষাগুলি পালাউয়ের সাথে সহ-সরকারী মর্যাদা লাভ করেছে। এছাড়া প্রবীণ জনগণের অনেকে জাপানি ভাষার কথা বলতে পারেন এবং আঙ্গাউর দ্বীপে জাপানি ভাষাটির সরকারি মর্যাদা আছে। তাগালোগ ভাষা পালাউয়ের চতুর্থ সর্বোচ্চ প্রচলিত ভাষা; তবে এটির কোন সরকারি মর্যাদা নেই।
ফিজির ভাষা
ফিজীয় ভাষা, ফিজীয় হিন্দুস্তানি ভাষা এবং ইংরেজি ভাষা ফিজির জাতীয় ও সরকারি ভাষা। এছাড়াও ফিজিতে অন্যান্য অনেক ভারতীয় ভাষা প্রচলিত। স্বল্প পরিমাণে চীনা ভাষাও প্রচলিত।
ভানুয়াটুর ভাষা
ভানুয়াটুতে তিনটি সরকারী ভাষা প্রচলিত। এগুলি হল ইংরেজি, ফরাসি এবং বিসলামা ভাষা। বিসলামা ভাষাটি ইংরেজি থেকে বিবর্তিত একটি ক্রেওল। পোর্ট ভিলা ও লুগঁভিলের বেশির ভাগ শহুরে ভানুয়াটুয়ান বিসলামা ভাষাতে কথা বলেন। দ্বীপপুঞ্জের বাকী দ্বীপগুলিতেও বিসলামা সবচেয়ে প্রচলিত দ্বিতীয় ভাষা। বিসলামা ভাষাটি পাপুয়া নিউগিনিতে প্রচলিত টোক পিসিন ক্রেওলটির অনুরূপ।
মাইক্রোনেশিয়ার ভাষা
মাইক্রোনেশিয়াতে চুকীয়, কসরায়ীয়, পোনপেয়ীয়, ইয়াপীয় এবং ইংরেজি ভাষা সরকারী বা জাতীয় ভাষা। ৬০৭টি দ্বীপ নিয়ে গঠিত এবং ১০ লক্ষ বর্গমাইল এলাকা জুড়ে বিস্তৃত রাষ্ট্রটিতে মোট ১৮টি স্থানীয় ভাষা প্রচলিত। এছাড়া চীনা ও জাপানি ভাষাও প্রচলিত।
বিশটি মাইক্রোনেশিয়ান ভাষার সমন্বয়য়ে ওশানিক ভাষা গঠিত হয়েছে। . মাইক্রোনেশিয়ান ভাষাসমূহ তাদের ওষ্ঠ্য ব্যঞ্জনধ্বনির অভাবের জন্য পরিচিত; বরং সেগুলো দুই সারিতে বিভক্ত,তালব্য এবং ওষ্ঠ্য-ধ্বনি ।
জ্যাকসনের(১৯৮৩,১৯৮৬) মতে এই ভাষা পরিবার নিম্নরূপ:ধারণা করা হয় এই ভাষা পরিবার কোসরাই এর পূর্বাঞ্চলে উদ্ভূত হয়েছে, এবং পরবর্তীতে পশ্চিম দিকে ছড়িয়ে পড়ে। কোসরাইরা সম্ভবত ভানুয়াতুর উত্তরাঞ্চলে, দক্ষিণ দিক থেকে স্থায়ীভাবে বসবাস শুরু করে।
মার্শাল দ্বীপপুঞ্জের ভাষা
ইংরেজি মার্শাল দ্বীপপুঞ্জের সরকারি ভাষা। এছাড়া এখানকার প্রায় ৭০ হাজার অধিবাসীর প্রায় মার্শালীয় ভাষা নামের একটি অস্ট্রোনেশীয় ভাষার দুইটি উপভাষাতে কথা বলে। জাপানি ভাষাও প্রবীণ প্রজন্মের মধ্যে প্রচলিত।
ইরানের ভূগোল
সৌদি আরবের পর ইরান মধ্যপ্রাচ্যের দ্বিতীয় বৃহত্তম দেশ। দেশটির মোট আয়তন ১,৬৪৮,০০০ বর্গকিলোমিটার। দেশটি মোটামুটি ত্রিভুজাকৃতির, যার দীর্ঘতম বাহু প্রায় ২,৫০০ কিমি দীর্ঘ এবং যা উত্তর-পশ্চিমে তুরষ্কের সাথে সীমান্তে শুরু হয়ে দক্ষিণ-পূর্বে পাকিস্তান সীমান্তে এসে শেষ হয়েছে। ত্রিভুজের তৃতীয় শীর্ষটি উত্তর পূর্বে ইরানের সাথে তুর্কমেনিস্তানের সীমানার মাঝামাঝি অবস্থিত। উত্তর-দক্ষিণে ইরানের সর্বোচ্চ বিস্তার ১,৬০০ কিমি, আর পূর্ব-পশ্চিমে ১,৭০০ কিমি।
ইরানের অভ্যন্তরীণ মালভূমিগুলি প্রায় সম্পূর্ণরূপে পর্বতবেষ্টিত। জগ্রোস পর্বতমালা প্রধান পর্বতমালা এবং এটি দেশটির ভেতরে দিয়ে উত্তর-পশ্চিম থেকে দক্ষিণ-পূর্বে ১,৬০০ কিলোমিটারেরও বেশি দৈর্ঘ্য জুড়ে বিস্তৃত। পারস্য উপসাগরের উত্তর উপকূলের খোঁজেস্তন ছাড়া পশ্চিম ইরানের প্রায় পুরোটাই জগ্রোস পর্বতমালায় গঠিত। পর্বতমালাটির মধ্য অংশ প্রস্থে প্রায় ৩৪০ কিমি চওড়া। এর অধিকাংশ চূড়া ৪,০০০ মিটারেরও অধিক উচ্চতাবিশিষ্ট। এদের মধ্যে ৪,৫৪৭ মিটার উঁচু জার্দ কুহ সর্বোচ্চ পর্বতশৃঙ্গ। ২,৩০০ মিটারের চেয়ে উঁচু শৃঙ্গগুলিতে অনেক পানি জমা হয় এবং এগুলি নিচের উপত্যকায় ভূ-গর্ভস্থ পানি আকারে নেমে আসে। এই উপত্যকাগুলি সমুদ্রতল থেকে ১২০০ থেকে ১৫০০ মিটার উচ্চতায় অবস্থিত হলেও যথেষ্ট উর্বর এবং এগুলিতে বিভিন্ন ধরনের শস্যের আবাদ করা হয়।
ইরানের উত্তর প্রান্তে একটি খাড়া, সরু পর্বতমালা কাস্পিয়ান সাগরের পুরো দক্ষিণ তীর জুড়ে অবস্থিত; এর নাম আলবুরজ পর্বতমালা। এই পর্বতমালাটি প্রায় ৬০০ কিমি দীর্ঘ এবং এর গড় প্রস্থ প্রায় ১০০ কিমি। ইরানের সর্বোচ্চ পর্বতশৃঙ্গ দামভান্দ (৫,৬৭০ মি) এই পর্বতমালার মধ্যভাগে অবস্থিত। আলবোর্জের আরও অনেকগুলি চূড়া ৩,৬০০ মিটার ছাড়িয়ে গেছে। এই পর্বতমালার উত্তর ঢালের অরণ্যে সারা বছর ধরে ব্যাপক বৃষ্টিপাত হয়। এই পর্বতমালা ও কাস্পিয়ান সাগরের অন্তর্বর্তী স্থানে গড়ে ২৪ কিমি প্রস্থবিশিষ্ট একটি উর্বর সমভূমি আছে। আলবোর্জ পর্বতমালার পূর্বে সমান্তরাল কতগুলি পর্বতমালা রয়েছে, যেগুলি ২৪০০ থেকে ২৭০০ মিটার উচ্চতায় অবস্থিত। এই পর্বতমালাগুলির মাঝে অনেক সরু, আবাদী উপত্যকা আছে। ইরানের পূর্ব সীমান্ত ধরে অনেকগুলি অপেক্ষাকৃত নিম্ন উচ্চতার শৈলশিরা চলে গেছে; এদেরকে একত্রে পূর্বের উঁচু অঞ্চল নামে ডাকা হয়।
এই পর্বতমালার বেষ্টনীর মাঝের নীচু এলাকাকে একত্রে কেন্দ্রীয় মালভূমি নামে ডাকা হয়। এদের মধ্যে আছে মধ্য-উত্তর ইরানের দাশ্‌তে কাভির নামের একটি বিরাট লবণাক্ত মরুভূমি, দক্ষিণ-পূর্বের দাশ্‌তে লুত নামের নুড়ি ও বালির মরুভূমি এবং একাধিক উর্বর মরূদ্যান।
ইরানের পর্বতগুলি একটি সক্রিয় ভূমিকম্প এলাকার উপর অবস্থিত, এবং প্রতি বছর এখানে বহু ছোট আকারের ভূমিকম্প হয়। বড় আকারের ভূমিকম্প কিছুদিন পর পরই ঘটে এবং বিপুল ক্ষয়ক্ষতি ও প্রাণহানির কারণ হয়ে দাঁড়ায়। ১৮শ শতকে ভূমিকম্পের কারণে উত্তর-পশ্চিমাঞ্চলের তাবরিজ শহর দুইবার মাটিতে মিশে যায় এবং প্রতিবার প্রায় ৪০,০০০ করে লোক মারা যায়। ২০শ শতকের মধ্যভাগ থেকে দেশটিতে অনেকগুলি বড় আকারের ভূমিকম্প ঘটেছে যাতে হাজার হাজার লোকের প্রাণহানি ঘটেছে। ১৯৯০ সালের জুনে আলবোর্জ ও জগ্রোসের মিলনস্থলে একটি ভয়াবহ ভূমিকম্পে প্রায় ৩৭,০০০ লোক মারা যান। ২০০৩ সালের ডিসেম্বরে দক্ষিণ ইরানে এক ভূমিকম্পে প্রাচীন নগরী বামের অধিকাংশ ধ্বংস হয়ে যায় এবং প্রায় ৩০,০০০ লোক মারা যান। ইরানের অনেকগুলি পর্বত আগ্নেয়। এদের মধ্যে কেবল দামভান্দ পর্বত ও দক্ষিণ-পূর্ব ইরানের কুহে তাফতান সক্রিয় আগ্নেয়গিরি; এদের চূড়ার কাছে কিছু সময় পর পর গ্যাস নিঃসরিত হয়।
কম্বোডিয়ার ভূগোল
টোনলে সাপ বেসিন তথা নিম্নভূমি এবং মেকং নদীর নিম্ন অববাহিকা ক্যাম্বোডিয়ার প্রায় ৭৫% ভূমি গঠন করেছে। এই অঞ্চলের দক্ষিণ-পূর্বে রয়েছে মেকং ব-দ্বীপ অঞ্চল, যা ভিয়েতনামের মধ্য দিয়ে প্রসারিত হয়ে দক্ষিণ চীন সাগরে শেষ হয়েছে। বেসিন অঞ্চলের দক্ষিণ-পশ্চিমে রয়েছে এলাচ (ক্রাভানহ) পর্বতমালা এবং এই পার্বত্য অঞ্চলটি পশ্চিমের হস্তী পর্বতমালা হয়ে উত্তরে দাংরেক পর্বতমালা পর্যন্ত প্রসারিত। ক্যাম্বোডিয়ার পূর্ব ও উত্তর-পূর্বের উচ্চভূমিগুলি ধীরে ধীরে দক্ষিণ ভিয়েতনামের কেন্দ্রীয় উচ্চভূমির সাথে মিশে গেছে।
লেবানন
লেবানন (; ; ; ), এশিয়া মহাদেশের পশ্চিম এশিয়ার একটি রাষ্ট্র। এর উত্তর ও পূর্বে সিরিয়া, দক্ষিনে ইসরায়েলের সীমানা দ্বারা পরিবেষ্টিত এবং পশ্চিমে ভূমধ্যসাগর ও সাইপ্রাস দ্বীপ।
লেবানন একটি সংসদীয় গণতন্ত্র যেখানে সরকারের সর্বোচ্চ পদগুলি আনুপাতিক হারে কিছু নির্দিষ্ট ধর্মীয় গোষ্ঠীর লোকদের প্রতিনিধির জন্য নির্ধারিত। সংবিধান অনুসারে প্রতি ৪ বছর অন্তর সংসদীয় নির্বাচন হয়। আইনসভা আবার ৬ বছর মেয়াদের জন্য রাষ্ট্রপতি নির্বাচন করে। লেবাননের শেষ সংসদীয় নির্বাচন ২০০৯ সালে এবং রাষ্ট্রপতি নির্বাচন ২০০৮ সালে সংঘটিত হয়। রাষ্ট্রপতি ও আইনসভা একত্রে প্রধানমন্ত্রী নির্বাচন করেন।
লেবানন ধর্ম ও গোষ্ঠীগতভাবে বিভক্ত একটি রাষ্ট্র। এখানে খ্রিস্টান, সুন্নী মুসলমান ও শিয়া মুসলমানেরা একত্রে বাস করেন। গোষ্ঠীগুলি লেবাননের ইতিহাসের বিভিন্ন সময়ে নিজেদের মধ্যে রাজনৈতিক ক্ষমতার ব্যাপারে চুক্তি করেছেন। চুক্তি অনুযায়ী লেবাননের রাষ্ট্রপতি হবেন একজন ম্যারোনীয় খ্রিস্টান, প্রধানমন্ত্রী হবেন সুন্নী মুসলমান এবং স্পিকার হবেন শিয়া মুসলমান। সংসদের আসনসমূহের অর্ধেক খ্রিস্টান ও অর্ধেক মুসলমানদের জন্য সংরক্ষিত। লেবাননের বেশির ভাগ রাজনৈতিক দল গোষ্ঠী বা গোত্রভিত্তিক।
লেবানন অর্থনীতিতে অনেকটাই পিছিয়ে ছিল কিন্তু বর্তমানে তাদের দেশের অর্থনীতিতে অনেকটা সাফল্য নিয়ে এসেছে তাদের পর্যটন খাত কে কাজে লাগিয়ে।লেবাননে প্রতি বছর গ্রীষ্মকালে ইউরোপ থেকে বহু পর্যটক পরিবার নিয়ে ঘুরতে আসেন।
আরবি ভাষা লেবাননের সরকারি ভাষা। দেশটির ৯০%-এরও বেশি লোক আরবি ভাষাতে কথা বলে। এছাড়াও লেবাননে আর্মেনীয় ভাষা, কুর্দি ভাষা ও আরামীয় ভাষা প্রচলিত। আন্তর্জাতিক যোগাযোগের জন্য ফরাসি ভাষা ব্যবহার করা হয়।
জাপানের ভূগোল
জাপান একটি দ্বীপময় দেশ। দেশটি এশিয়ার পূর্ব উপকূল থেকে প্রসারিত হয়েছে। উত্তর থেকে দক্ষিণে চারটি মূল দ্বীপের নাম যথাক্রমে হোক্কাইদো, হনশু, শিকোকু এবং কিয়ুশু। কিয়ুশুর ৩৮০ মাইল দক্ষিণ-পশ্চিমে ওকিনাওয়া দ্বীপ অবস্থিত। এছাড়াও দ্বীপপুঞ্জটিতে আরও প্রায় ৩০০০ ক্ষুদ্র দ্বীপ রয়েছে। জাপানের প্রায় তিন-চতুর্থাংশ এলাকা পর্বতময়। প্রতিটি প্রধান দ্বীপের মধ্য দিয়ে একটি পর্বতশ্রেণী চলে গেছে। বিশ্বখ্যাত ফুজি পর্বত জাপানের সর্বোচ্চ পর্বত। জাপানের সমতল ভূমি খুব কম বলে অনেক পাহাড়-পর্বতের গায়েই একেবারে চূড়া পর্যন্ত চাষবাস করা হয়। জাপান প্রশান্ত মহাসাগরের একটি ভূমিকম্প এলাকাতে অবস্থিত বলে দ্বীপগুলিতে প্রায়শই নিম্ন আকারের ভূকম্পন অনুভূত হয় এবং আগ্নেয় তৎপরতা দেখতে পাওয়া যায়। প্রতি শতকেই বেশ কয়েকবার বড় আকারের ধ্বংসাত্মক ভূমিকম্প ঘটে থাকে। জাপানে প্রচুর উষ্ণ প্রস্রবণ আছে এবং এগুলিকে পর্যটনকেন্দ্র হিসেবে গড়ে তোলা হয়েছে।
জাপানের জলবায়ু অবস্থানভেদে বেশ ভিন্ন। হোক্কাইদো দ্বীপের সাপ্পোরোতে গ্রীষ্মকাল উষ্ণ এবং শীতকাল দীর্ঘ ও বরফময়। কিন্তু হনশু দ্বীপের মধ্য ও পশ্চিমভাগে অবস্থিত তোকিও, নাগয়া, কিয়োতো, ওসাকা এবং কোবে শহরের শীতকাল বেশ মৃদু এবং বরফ পড়ে না বললেই চলে। কিয়ুশু দ্বীপে শীতকাল মৃদু এবং গ্রীষ্মকালে বৃষ্টিপাত হয়। ওকিনাওয়া দ্বীপের জলবায়ু উপ-ক্রান্তীয় ধরনের।
তুরস্কের ভূগোল
তুরস্ক দক্ষিণ-পশ্চিম এশিয়ার আনাতোলিয়া উপদ্বীপের সম্পূর্ণ অংশ এবং দক্ষিণ-পূর্ব ইউরোপের বলকান উপদ্বীপের দক্ষিণ প্রান্তের অংশবিশেষ নিয়ে গঠিত। ফলে ভৌগলিকভাবে দেশটি একই সাথে ইউরোপ ও এশিয়ার অন্তর্ভুক্ত। আলাতোলীয় অংশটি তুরস্কের প্রায় ৯৭% আয়তন গঠন করেছে। এটি মূলত একটি পর্বতবেষ্টিত উচ্চ মালভূমি। আনাতোলিয়ার উপকূলীয় এলাকায় সমভূমি দেখতে পাওয়া যায়। তুরস্কের দক্ষিণ-ইউরোপীয় অংশটি ত্রাকিয়া নামে পরিচিত; এটি আয়তনে তুরস্কের মাত্র ৩% হলেও এখানে তুরস্কের ১০% জনগণ বাস করে। এখানেই তুরস্ক ও গোটা ইউরোপের সবচেয়ে জনবহুল শহর ইস্তানবুল অবস্থিত (জনসংখ্যা প্রায় ১ কোটি ১৩ লক্ষ)। ভূমধ্যসাগর ও কৃষ্ণ সাগরকে সংযুক্তকারী বসফরাস প্রণালী, মর্মর সাগর ও দার্দানেল প্রণালী ত্রাকিয়া ও আনাতোলিয়াকে পৃথক করেছে।
পূর্ব তিমুরের ভূগোল
পূর্ব তিমুর অস্ট্রেলিয়ার উত্তর-পশ্চিমে, ইন্দোনেশীয় দ্বীপপুঞ্জের পূর্ব প্রান্তে অবস্থিত। তিমুর দ্বীপের পূর্ব অর্ধাংশ, তিমুর দ্বীপের উত্তর-পশ্চিমের ওকুসি-আম্বেনো নামের এক চিলতে অঞ্চল এবং আতাউরো ও জাকো নামের দুইটি ছোট দ্বীপ নিয়ে রাষ্ট্রটি গঠিত।
বাংলাদেশের ভূগোল
দক্ষিণ এশিয়ার দীর্ঘতম দুটি নদী - গঙ্গা আর ব্রহ্মপুত্র যেখানে বঙ্গোপসাগরে মিশেছে সেখানেই কালের পরিক্রমায় গড়ে ওঠা বঙ্গীয় ব-দ্বীপ। এই গঙ্গা-ব্রহ্মপুত্র মোহনা অঞ্চলে প্রায় ৩০০০ বছর বা তারও পূর্ব থেকে যে জনগোষ্ঠীর বসবাস, তা-ই ইতিহাসের নানান চড়াই উতরাই পেরিয়ে এসে দাড়িয়েছে বর্তমানের স্বাধীন রাষ্ট্র বাংলাদেশ রূপে।ভৌগোলিক বিচারে বাংলাদেশের অবস্থান দক্ষিণ এশিয়ায়, ভারত ও মিয়ানমারের মাঝখানে। এর ভূখন্ড ১ লক্ষ ৪৭ হাজার ৫৭০ বর্গ কিলোমিটার এলাকা জুড়ে বিস্তৃত। বাংলাদেশের পশ্চিম, উত্তর, আর পূর্ব জুড়ে রয়েছে ভারত। পশ্চিমে রয়েছে ভারতের পশ্চিমবঙ্গ রাজ্য। উত্তরে পশ্চিমবঙ্গ, আসাম, মেঘালয় রাজ্য। পূবে আসাম, ত্রিপুরা, মিজোরাম। তবে পূবে ভারত ছাড়াও মিয়ানমারের (বার্মা) সাথে সীমান্ত রয়েছে। দক্ষিণে রয়েছে বঙ্গোপসাগর। বাংলাদেশের স্থল সীমান্তরেখার দৈর্ঘ্য ৪,২৪৬ কিলোমিটার যার ৯৪ শতাংশ (৯৪%) ভারতের সাথে এবং বাকী ৬ শতাংশ মিয়ানমারের সাথে। বাংলাদেশের তটরেখার দৈর্ঘ্য' ৫৮০ কিলোমিটার। বাংলাদেশের দক্ষিণ-পূর্বাংশের কক্সবাজার পৃথিবীর দীর্ঘতম সমূদ্র সৈকতগুলোর অন্যতম।
বাংলাদেশের অধিকাংশ এলাকা সমূদ্র সমতল হতে মাত্র ১০ মিটার উচ্চতায় অবস্থিত। সমূদ্র সমতল মাত্র ১ মিটার বৃদ্ধি পেলেই এদেশের ১০% এলাকা নিমজ্জিত হবে বলে ধারণা করা হয়।
বাংলাদেশের উচ্চতম স্থান দেশের দক্ষিণ-পূর্বাঞ্চলে পার্বত্য চট্টগ্রাম এর মোডক পর্বত, যার উচ্চতা ১,০৫২ মিটার (৩,৪৫১ ফুট)। বঙ্গোপসাগর উপকূলে অনেকটা অংশ জুড়ে সুন্দরবন অবস্থিত, যা বিশ্বের অন্যতম বৃহত্তম ম্যানগ্রোভ বন। এখানে রয়েছে রয়েল বেঙ্গল বাঘ, চিত্রল হরিন সহ নানা ধরনের প্রাণীর বাস। ১৯৯৭ সালে এই এলাকাকে বিলুপ্তির সম্মুখীন বলে ঘোষণা দেয়া হয়। 
বাংলাদেশের জলবায়ু নাতিশীতোষ্ণ। আবহাওয়া ও জলবায়ুর উপর ভিত্তি করে ৬টি ঋতুতে ভাগ করা হয়েছে-গ্রীষ্ম, বর্ষা, শরৎ, হেমন্ত, শীত ও বসন্ত। বছরে বৃষ্টিপাতের মাত্রা ১৫০০-২৫০০মি.মি./৬০-১০০ইঞ্চি; পূর্ব সীমান্তে এই মাত্রা ৩৭৫০ মি.মি./১৫০ইঞ্চির বেশি। বাংলাদেশের গড় তাপমাত্রা ২৫ সেলসিয়াস। বাংলাদেশের মধ্য দিয়ে কর্কটক্রান্তি অতিক্রম করেছে। এখানকার আবহাওয়াতে নিরক্ষিয় প্রভাব দেখা যায়। নভেম্বর হতে মার্চ পর্যন্ত হালকা শীত অনুভূত হয়। মার্চ হতে জুন মাস পর্যন্ত গ্রীষ্ম কাল চলে। জুন হতে অক্টোবর পর্যন্ত চলে বর্ষা মৌসুম। এসময় মৌসুমী বায়ুর প্রভাবে এখানে প্রচুর বৃষ্টিপাত হয়। প্রাকৃতিক দুর্যোগ, যেমন বন্যা, ঘূর্নিঝড়, টর্নেডো, ও জলোচ্ছাস প্রায় প্রতিবছরই বাংলাদেশে আঘাত হানে।
কাজাখস্তান
কাজাখস্তান ( "ক্বাজ়াক্ব্‌স্তান্‌" আ-ধ্ব-ব: [qɑzɑqˈstɑn]) এশিয়ার একটি প্রজাতান্ত্রিক রাষ্ট্র। এটি বিশ্বের ৯ম বৃহত্তম রাষ্ট্র এবং বৃহত্তম স্থলবেষ্টিত রাষ্ট্র। এর উত্তরে রাশিয়া, পূর্বে গণচীন, দক্ষিণে কিরগিজস্তান, উজবেকিস্তান, ও তুর্কমেনিস্তান এবং পশ্চিমে কাস্পিয়ান সাগর ও রাশিয়া। কাজাখস্তান প্রায় সম্পূর্ণভাবে এশিয়া মহাদেশে অবস্থিত। তবে দেশটির কিয়দংশ উরাল নদীর পশ্চিমে ইউরোপ মহাদেশে পড়েছে। দেশের উত্তর অংশে অবস্থিত আস্তানা শহর দেশটির রাজধানী।
কাজাখ ভাষা কাজাখস্তানের সরকারি ভাষা। কাজাখ নামের তুর্কীয় জাতি এখানকার প্রধান জনগোষ্ঠী। ১৮৭০-১৮৭৬ সালের মধ্যে রাশিয়া কাজাখ দখল নেয়। ১৯২২ থেকে ১৯৯১ পর্যন্ত কাজাখস্তান সোভিয়েত ইউনিয়নের অংশ ছিল। ১৯৯১ সালে এটি স্বাধীনতা লাভ করে। স্বাধীনতার পর থেকে দেশটিতে রাষ্ট্রপতি শাসিত ব্যবস্থা বিদ্যমান। ১৯৯৫ সালে একটি নতুন সংবিধান প্রণয়ন করা হয়, যাতে রাষ্ট্রপতিকে একচ্ছত্র ক্ষমতা দেওয়া হয়।
কাজাকিস্তানের রাজনীতি একটি রাষ্ট্রপতিশাসিত প্রজাতন্ত্র কাঠামোয় সংঘটিত হয়। রাষ্ট্রপতি হলেন রাষ্ট্রের প্রধান। সরকার প্রধান রাষ্ট্রপতি কর্তৃক মনোনীত হন। রাষ্ট্রের নির্বাহী ক্ষমতা সরকারের উপর ন্যস্ত। আইন প্রণয়নের ক্ষমতা সরকার এবং দ্বিকাক্ষিক আইনসভা উভয়ের উপর ন্যস্ত।
কাজাখস্তানের মোট আয়তন ২.৭ মিলিয়ন বর্গকিলোমিটার (১.০৫ মিলিয়ন বর্গমাইল), যা দেশটিকে পৃথিবীর নবম বৃহত্তম দেশের মর্যাদা এনে দিয়েছে। কাজাখস্তান পৃথিবীর বৃহত্তম স্থলভূমি-বেষ্টিত দেশ। এর আয়তন পশ্চিম ইউরোপের আয়তনের সমতুল্য।
মোট জনসংখ্যার ৭০ ভাগ মুসলিম। বাকী ৩০ ভাগ অন্যান্য ধর্মাবলম্বী। মোট জনসংখ্যার ৬০ ভাগ কাজাখ। ৩০ ভাগ রুশ। বাকী ১০ ভাগ অন্যান্য জাতিগোষ্ঠির।
এশিয়ার রাজনীতি
বিশাল আয়তনের এশিয়া মহাদেশের রাজনীতি অত্যন্ত বিচিত্র ও জটিল। এখানে সাংবিধানিক রাজতন্ত্র, পরম রাজতন্ত্র, একদলীয় শাসনব্যবস্থা, যুক্তরাষ্ট্রীয় সরকারব্যবস্থা, অধীনস্থ প্রশাসনিক অঞ্চল, উদারপন্থী গণতন্ত্র, সামরিক একনায়কতন্ত্র --- সব ধরনের রাজনৈতিক কাঠামোই দেখতে পাওয়া যায়। এছাড়াও এশিয়ায় আছে বেশ কিছু স্বাধীনতা আন্দোলন (তিব্বত, কুর্দিস্তান, ইত্যাদি)।
এশিয়াতে সভ্যতার এবং সেই সাথে রাজনীতির ইতিহাস সুপ্রাচীন। এশিয়ার বিভিন্ন দেশ ১৮শ, ১৯শ ও ২০শ শতকে ইউরোপীয় ঔপনিবেশিক শাসনের অধীন ছিল, এবং এই সাম্রাজ্যবাদ ও উপনিবেশবাদ এখনও এশীয় রাজনীতিকে অনেকটাই প্রভাবিত করে রয়েছে।
কাশ্মীর নিয়ে ভারত-পাকিস্তান দ্বন্দ্ব্ব্ব, তাইওয়ান-গণচীন দ্বন্দ্ব্ব্ব, ইসরায়েল-ফিলিস্তিন দ্বন্দ্ব্ব্ব, এগুলি এশিয়ার বর্তমান সময়ের কিছু শত্রুতামূলক অবস্থার উদাহরণ। তবে আঞ্চলিক পর্যায়ে বৃহত্তর সহযোগিতারও অনেক উদাহরণের দেখা মেলে, যাদের মধ্যে দক্ষিণ এশিয়ার সার্ক ও দক্ষিণ-পূর্ব এশিয়ার আসিয়ান-এর নাম উল্লেখযোগ্য।